Sankt-Valentena tago (filmo)

Sankt-Valentena tago estas usona romantika komedia filmo de 2010 reĝisorita de Garry Marshall kun ĉefroloj de Ashton Kutcher, Jessica Alba, Jessica Biel, Bradley Cooper, Jamie Foxx, Anne Hathaway, Jennifer Garner, Patrick Dempsey, Eric Dane, Queen Latifah, Topher Gracio, Shirley MacLaine, Héctor Elizondo, George Lopez, Kathy Batessame kaj junaj adoleskaj steloj Emma Roberts, Taylor Swift, Taylor Lautner kaj Carter Jenkins. La filmo estas lokita dum la Sankt-Valentena tago en Los-Anĝeleso; ĝi rakontas dek malsamajn historiojn, kiuj estas iel interligitaj. La scenaro estis verkita de Abby Kohn kaj Mark Silverstein. 

 Intrigo 

La filmo sekvas grupon de rilataj roluloj kaj iliajn luktojn pri amo dum Sankt-Valentena tago.

Floristo Reed Bennett (Ashton Kutcher) vekiĝas kaj petas edziĝon al sia amatino Morley Clarkson (Jessica Alba), kiu akceptas. Tamen la plej proksimaj amikoj de Reed, Alfonso Rodriguez (George Lopez) kaj Julia Fitzpatrick (Jennifer Garner) ne surpriziĝas, kiam Morley subite ŝanĝas opinion kaj forlasas Reed kelkajn horojn poste.

Dum flugo al Los-Anĝeleso, Kate Hazeltine (Julia Roberts), kapitano de la usona armeo kun unutaga forpermeso, amikiĝas kun Holden Wilson (Bradley Cooper). Kate vojaĝas longan distancon por reveni hejmen nur por mallonga tempo kaj Holden deklaras ke ŝi devas vere esti enamiĝinta por fari tion. Kiam la aviadilo alteriĝas kaj Kate devas atendi horojn por la taksio, Holden ofertas sian privatan luksaŭton por permesi al ŝi esti tie ĝustatempe.

Julia (Jennifer Garner) elementa instruistino enamiĝis al kardiologa kirurga kuracisto Harrison Copeland (Patrick Dempsey), sed ŝi ne scias ke li estas edziĝinta al Pamela (Katherine LaNasa). Harrison rakontas al ŝi ke li devas iri al San Francisco pro kirurgio, li haltas ĉe la florbutiko de Reed kaj mendas du florbukedojn -kie li petas diskretecon-. Kun la celo surprizi lin kaj malgraŭ la avertoj de Reed, Julia flugas al San Francisco, konvinkita, ke Reed eraras pri la edziĝeco de Harrison. Julie ekscias ke li estas edziĝinta kaj trovas lin en loka restoracio. Vestita kiel kelnerino, Julia faras scenon en la restoracio, post kio Pamela komprenas kio okazas.

Unu el la lernantoj de Julia, Edison (Bryce Robinson), ordonas sendi florojn de Reed al sia instruisto. Julie sugestas al Edison doni la florojn al knabino nomita Rani en sia klaso, kiun li amas post rakontado al Edison pri la signifo de amo.

La geavoj de Edison, Edgar (Héctor Elizondo) kaj Estelle Paddington (Shirley MacLaine) alfrontas la problemojn de longa geedzeco. Estelle konfesas Edgar pri amrilato, kiun ŝi havis antaŭ longe. Kvankam ŝi profunde bedaŭras, Edgar tre ĉagreniĝas.

Sean Jackson (Eric Dane), sekreta samseksema profesia futbalisto, pensas pri la fino de sia kariero kun sia publicisto Kara Monahan (Jessica Biel) kaj lia agento Paula Thomas (Queen Latifah). Kara organizas sian ĉiujaran feston "Mi Malamas Sankt-Valentenan Tagon", sed baldaŭ interesiĝas pri sporta raportisto Kelvin Moore (Jamie Foxx), al kiu la estro Susan Moralez (Kathy Bates) ordonis fari raportojn pri Sankt-Valentena tago kaj kiu same kie Kara malamas tiun tagon.

Anstataŭigi la forestantan sekretarion de Paula estas unu el la laboroj de Liz Curran (Anne Hathaway), kiu amikas kun la poŝtisto Jason Morris (Topher Grace). Jasono estas ŝokita kiam li malkovras ke Liz estas sekstelefonistino. Liz klarigas ke ŝi nur faras ĉi tionĉar ŝi havas grandan studentan ŝuldon. Jasono estas agitita sed poste reamikiĝas kun ŝi post vidado de Edgar pardoni Estelle.

Sean finfine aperas en ŝtata televido kaj Holden la amanto de Sean iras reen al li. Kate alvenas hejmen malfrue nokte por saluti ne sian supozatan koramikon sed sian filon Edison. Kelvin kaj Kara renkontiĝas ĉe la novaĵostacio de Kelvin kie ili kisas sin. Alfonso vespermanĝas kun sia edzino kaj Grace kaj Alex konsentas atendi por amori. Edgar kaj Estelle refaras siajn geedzajn ĵurojn, la edzino de Harrison forlasis lin pro sia malfideleco. Paula ricevas vokon de unu el la klientoj de Liz kaj ĝojas esprimante sian superregadon kaj sadismon. Morley provas voki Reed, kiu anstataŭe komencas novan rilaton kun Julia.

 Rolularo 
Alfabete ordigita
 Jessica Alba kiel Morley Clarkson
 Kathy Bates kiel Susan Moralez
 Jessica Biel kiel Kara Monahan
 Bradley Cooper kiel Holden Wilson
 Eric Dane kiel Sean Jackson
 Patrick Dempsey kiel Harrison Copeland
 Héctor Elizondo kiel Edgar Paddington
 Jamie Foxx kiel Kelvin Moore
 Jennifer Garner kiel Julia Fitzpatrick
 Topher Grace kiel Jason Morris
 Anne Hathaway kiel Elizabeth Curran
 Carter Jenkins kiel Alexander Franklin
 Ashton Kutcher kiel Reed Bennett
 Queen Latifah kiel Paula Thomas
 Taylor Lautner kiel William Harrington
 George Lopez kiel Alfonso Rodriguez
 Shirley MacLaine kiel Estelle Paddington
 Emma Roberts kiel Grace Smart
 Julia Roberts kiel Kapitano Katherine Hazeltine
 Bryce Robinson kiel Edison
 Taylor Swift kiel Felicia Miller

 Referencoj 

 Eksteraj ligiloj 

  ()







Kategorio:Filmoj aperintaj en 2010
Kategorio:Anglalingvaj filmoj
Kategorio:Usonaj romantikaj komediaj filmoj
Kategorio:Festa fikcio